आज हमारे समाज में धर्म और भगवान् के उपदेश व ज्ञान देने के लिए हजारों धर्म गुरु हैं जिनके लाखों शिष्य हैं । प्राय: सभी शिष्यों का अपने गुरु के प्रति, अगाद श्रद्धा-भाव है, सभी शिष्य अपने गुरु को भगवान् मान-समझकर अपने गुरु को तत्त्वज्ञानदाता सद्गुरु मानते हैं । गुरु जी लोग भी अपने महत्त्वाकांक्षा की पूर्ति के लिए शिष्यों में भगवान् का अवतार बन बैठे हैं । आज धर्म क्षेत्र के प्राय: सभी गुरु और उनके शिष्य यही जानते-समझते हैं और घोषित करने में लगे हैं कि आत्मा ही परमात्मा है, ब्रह्म ही परमब्रह्म है, ईश्वर ही परमेश्वर है, नूर ही अल्लाहतऽला है, सोल ही गॉड है, सोऽहँ-हँसो ही परमतत्त्वं भगवान् है, शिव ही भगवान् है, आत्मा ज्ञान-ब्रह्म ज्ञान ही तत्त्वज्ञान है, गुरु ही भगवान् है, अध्यात्म ही तत्त्वज्ञान है । सभी के शरीरों में भगवान् विद्यमान है, भगवान् कण-कण और घट-घट वासी है ऐसी ही धारणा आज समाज में प्राय: सभी गुरु शिष्यों का है । वास्तव में ऐसी धारणा पूर्णतया अज्ञान मूलक आधी-अधूरी जानकारी की पहचान है ।